《和霁芸二弟新秋感怀之作》
清代·吴芳培

曲肱欹卧小园东，宝鸭香残午篆空。热不因人荷上露，惠而好篆竹间风。

睡魔每到愁城伏，诗将全凭酒地雄。尽日扪心思往事，寒镫夜雨与谁同。

作者简介：（?—1822）安徽泾县人，字霁霏，号云樵。乾隆四十九年进士。嘉庆间屡充乡、会试考官，提督河南、顺天学政。官至兵部左侍郎。诗工七律。有《云樵集》。